In urma cu aproape 160 de ani, marele pictor Nicolae Grigorescu a primit 500 de galbeni pentru pictarea Manastirii Zamfira.

Acum insa, ar fi nevoie de aproape 8 milioane de euro pentru a o reconditiona. Lacasul de cult de pe malul Telejeanului se transforma incet intr-o ruina, iar igrasia impanzeste peretii manastirii pe care tanarul Grigorescu si-a lasat pentru prima oara semnatura.

Autoritatile incearca acum, cu ajutorul Ministerului Culturii, sa gaseasca fonduri pentru salvarea monumentului national si international.

Singura semnatura a artistului care se pastreaza in pictura originala este Nicu Grigorescu in 1857 la icoana Maicii Domnului.

La numai 18 ani, Grigorescu a incheiat primul sau mare contract. A pictat in intregime manastirea de la Zamfira din Prahova care a devenit in timp un obiectiv turistic remarcabil.

Constantin Ion, turist: "Pete pe pereti da, pe pictura da si este pacat sa se distruga si ar trebui sa contribuim cu totii la salvarea acestui obiectiv."

Cecilia Constantin, turista: "Pacat, pacat ca se termina cu ea."

Insa pe zi ce trece, petele de igrasie musca tot mai mult din sfintii pictati de Grigorescu.

Maica Fanuria, maica stareta Manastirea Zamfira: "In turla, se infiltra apa pe la cruce am rezolvat-o momentan in masura in care am putut, dar nu este solutionata definitiv."

Florin Sicoe, Muzeul de Arta Prahova: "Din pacate, igrasia a fost acoperita cu niste panouri de lemn si asta nu face decat sa accentueze atacul ei asupra zidurilor."

Specialistii spun ca pentru restaurarea lacasului de cult e nevoie de multi bani si de oameni priceputi.

Calin Hoinarescu, arhitect: "Trebuie facuta o constructie de protectie pe toata cladirea care este scumpa. Daca te surprinde in timpul lucrului o ploaie o zapada si intra apa in bolti pica pictura cu sipci cu tot si este paguba irecuperabila. Eu apreciez costurile de interventie intre 6 si 8 milioane de euro."

Consiliul Judetean Prahova intentioneaza sa aloce o parte din bani pentru restaurare, insa incearca sa obtina si fonduri europene pentru salvarea picturii lui Nicolae Grigorescu.